钦定古今图书集成/明伦汇编/官常典/第180卷 > 元
## 钦定古今图书集成/明伦汇编/官常典/第180卷 > 元

元以太师、太傅、太保为“三公”，又间以大司徒、司徒、太
尉为三公。置中书令，左右丞相，又有平章政事，而设
左右丞及参政、参议以佐之。其属又有左右司郎中、
断事官、客省使之属。

按《元史百官志》：“三公、太师、太傅、太保各一员，正一品，
银印，以道燮阴阳，经邦国。”有元袭其名号，特示尊崇。
太祖十二年，以国王置太师一员。太宗即位，建三公，
其拜罢岁月皆不可考。世祖之世，其职常缺，而仅置
太保一员。至成宗、武宗而后，三公并建，而无虚位矣。
又有所谓大司徒、司徒、太尉之属，或置或不置。其置
者，或开府，或不开府，而东宫尝置三师、三少，盖亦不
恒有也。

中书令一员，银印。典领百官会决庶务。太宗以相臣
为之。世祖以皇太子兼之。至元十年，立皇太子行中
书令。大德十一年，以皇太子领中书令。延祐三年，复
以皇太子行中书令，置。属监印二人。

右丞相、左丞相各一员，正一品，银印。统六官，率百司
居令之次。令缺则总省事，佐天子理万机。国初，职名
未创，太宗始置右丞相一员、左丞相一员。世祖中统
元年，置丞相一员。二年，复置右丞相二员、左丞相二
员。至元二年，增置丞相五员。七年，立尚书省，置丞相
二员。八年，罢尚书省，乃置丞相二员。二十四年，复立
尚书省，其中书省丞相二员如故。二十九年，以尚书
再罢，专任一相。武宗至大二年，复置尚书省，丞相二
员，中书丞相二员。四年，尚书省仍归中书，丞相凡二
员。自后因之不易。文宗至顺元年，专任右相，其一或
置或不置。

平章政事四员，从一品。掌机务，贰丞相，凡军国重事，
无不由之。世祖中统元年，置平章二员。二年，置平章
四员。至元七年，置尚书省，设尚书平章二员。八年，尚
书并入中书，平章复设三员。二十三年，诏清冗职，平
章汰为二员。二十四年，复尚书省，中书、尚书两省平
章各二员。二十九年，罢尚书省，增中书平章为五员，
而一员为商议省事。三十年，又增平章为六员。成宗
元贞元年，改商议省事为平章军国重事。武宗至大
二年，再立尚书省，平章三员，中书五员。四年，罢尚书
省归中书，平章仍五员。文宗至顺元年，定置四员，自
后因之。

右丞一员，正二品；左丞一员，正二品。副宰相裁成庶
务，号“左右辖。”世祖中统二年，置左右丞各一员。三年，
增置四员。至元七年，立尚书省，中书右丞、左丞仍四
员。八年，尚书并入中书省，左、右丞各一员。二十二年，
汰冗职，右、左丞如故。二十四年，复立尚书省，右、左丞
各一，而中书省缺员。二十八年，复罢尚书省。三十年，
设右丞二员，而一员为商议省事。成宗元贞元年，右
丞商议省事者，又以昭文大学士与中书省事。武宗
至大二年，复立尚书省，右、左丞二员，中书右、左丞五
员。四年，罢尚书右、左丞，中书右、左丞止设四员。文宗
至顺元年，定置右丞一员、左丞一员，而由是不复增
损。

参政二员，从二品，副宰相以参大政，而其职亚于右
左丞。世祖中统元年，始置参政一员，二年，增为二员至元七年，立尚书省参政三员。八年，尚书并入中书
参政二员。二十三年，汰冗职，参政二员如故。二十四
年，复立尚书省参政二员，中书参政二员。二十八年，
罢尚书省参政。武宗至大二年，复置尚书省参政二
员，中书参政二员。四年，并尚书省入中书，参政三员。
文宗至顺元年，定参政为二员。自后因之。

参议中书省事，秩正四品。典左右司文牍，为六曹之
管辖，军国重事咸预决焉。中统元年，始置一员。至元
二十二年，累增至六员。大德元年，止置四员。后遂为
定额。其治曰“参议府。”令史二人。

左司，郎中二员，正五品；员外郎二员，正六品；都事二
员，正七品。中统元年，置左右司。至元十五年，分置两
司。左司所掌：吏礼房之科有九，一曰南吏，二曰北吏，
三曰贴黄，四曰保举，五曰礼，六曰时政记，七曰封赠，
八曰牌印，九曰好事。知除房之科有五，一曰次品，二
曰常选，三曰台院选，四曰见阙选，五曰别里哥选。户
杂房之科有七，一曰定俸，二曰衣装，三曰羊马，四曰
置计，五曰田土，六曰太府监，七曰会总科。粮房之科
有六，一曰海运，二曰儹运，三曰边远，四曰赈济，五曰
事故，六曰军匠。银钞房之科有二，一曰钞法，二曰课
程。应办房之科有二，一曰饮膳，二曰草料。令史二人，
蒙古书写一十人，回回书写一人，汉人书写七人，典
吏十五人。

右司，郎中二员，正五品；员外郎二员，正六品；都事二
员，正七品。中统元年，置左右司。至元十五年，分置两
司。右司所掌兵房之科有五，一曰边关，二曰站赤，三
曰铺。〈阙〉四曰屯田，五曰牧地。刑房之科有六，一曰法
令，二曰弭盗，三曰功赏，四曰禁治，五曰枉勘，六曰斗
讼。“工房之科有六，一曰横造军器，二曰常课段匹，三
曰岁赐，四曰营造，五曰应办，六曰河道。”令史二人，蒙
古书写三人，回回书写一人，汉人书写一人，典吏五
人。

中书省掾属：监印二人，掌监视省印，有中书令则
置。

知印四人，掌执用省印。

怯里马赤四人。

蒙古必阇赤，二十二人，左司十六人，右司六人。
汉人省掾，六十人，左司三十九人，右司二十一人。
回回省掾，十四人，左司九人，右司五人。

宣使五十人。

省医三人。

《玉典》赤四十一人，

断事官，秩三品，掌刑政之属。国初，尝以相臣任之，其
名甚重，其员数增损不常，其人则皆御位下及中宫、
东宫诸王各投下怯薛丹等人为之。中统元年，一十
六位下置三十一员。至元六年，十七位下置三十四
员。七年，十八位下置三十五员。八年，始给印。二十七
年，分立两省，而断事官随省并置。二十八年，十八位
下置三十六员，并入中书。三十一年增二员。后定置，
自御位下及诸王位下，共置四十一员。首领官：经历
一员，知事一员。吏属：蒙古必阇赤二人，令史一十二
人，回回令史一人，怯里马赤二人，知印二人，奏差八
人，典吏一人。

客省使，秩正五品。使四员，正五品。副使二员，正六品。
令史一人。掌直省舍人、宣使等员选举差遣之事。至
元九年，置。使二员，一员兼，通事一员不兼。大德元年，
增置四员，副二员，直省舍人二员。至元七年始置，后
增至三十三员。掌奏事给使差遣之役。检校官四员，
正七品。掌“检校左右司六部公事，程期文牍稽失之
事。”书吏六人。大德元年置。

照磨一员，正八品。掌“磨勘左右司钱谷出纳、营缮料
例、凡数计、文牍簿籍之事。”中统元年，置二员。至元八
年，省为一员，典吏八人。

管勾一员，正八品。掌出纳四方文移、缄縢、启拆之事，
邮逓之程期，曹属之承受兼主之。中统元年，置二员。
至元三年，定为一员，典吏八人。

架阁库管勾二员，正八品，掌庋藏省府籍帐案牍，凡
备稽考之文，即掌故之任。至元三年，始置二员，其后
增置员数不一。至顺初，定为二员，典吏十人。蒙古架
阁库兼管勾一员，典吏二人。回回架阁库管勾一员，
典吏二人。

### 太宗三年始立中书省

按《元史太宗本纪》：“三年秋八月，始立中书省，改侍从
官名，以耶律楚材为中书令，粘合重山为左丞相，镇
海为右丞相。”

### 世祖中统元年夏四月戊戌朔立中书省以王文统为平章政事张文谦为左丞

按：《元史世祖本纪》云云。

中统二年。秋九月。诏以忽究花宅为中书省署。冬十
二月庚寅。诏封皇子真金为燕王领中书省事
按《元史世祖本纪》云云中统三年。冬十二月乙亥。分中书左右部。十二月甲
寅。封皇子真金为燕王。守中书令。

按：《元史世祖本纪》云云。

中统四年夏五月乙酉，初立枢密院，以皇子燕王守
中书令兼判枢密院事。

按：《元史世祖本纪》云云。

### 至元元年以刘秉忠同议枢密院并参领中书省事又罢领中书左右部并入中书省

按《元史世祖本纪》，至元元年秋八月“癸丑，命僧子聪
同议枢密院事，诏子聪复其姓刘氏，易名秉忠，拜太
保，参领中书省事。丙辰，刘秉忠、王鹗、张文谦、商挺言，
燕王既署相衔，宜于省中别置幕位，每月一再至，判
署朝政。”冬十一月壬辰，罢领中书左右部，并入中书
省。以领中书省左右部兼诸路都转运使、知太府监
事阿合马为平章政事，领中书省左右部，兼诸路都
转运使，阿里为中书右丞。

至元四年，定设二丞相，老成人一二员同议省事。
按《元史世祖本纪》，四年春三月壬寅，安童言：“比者省
官员数，平章、左丞各一员，今丞相五人，素无此例。臣
等议拟，设二丞相，臣等蒙古人三员，惟陛下所命。”诏
以安童为长史，天泽次之，其馀蒙古、汉人参用，勿令
员数过多。又诏宜用老成人如姚枢等一二员同议
省事。

至元五年，敕“中书枢密事与御史台官同奏。”

按《元史世祖本纪》：“五年冬十月己卯，敕中书省、枢密
院，凡有事，与御史台官同奏。”

至元七年，立尚书省，分置省臣，置中书省署，敕两省
以已奏事报御史台。

按《元史世祖本纪》，“七年春正月丙午，立尚书省，罢制
国用使司。以平章政事忽荅儿为中书左丞相，国子
祭酒许衡为中书左丞，制国用使阿合马平章尚书
省事，同知制国用使司事张易同平章尚书省事，制
国用使司副使张惠签制国用使司事李尧咨、麦术
丁并参知尚书省事。二月甲申，置中书省署。冬十月”
戊辰朔，敕“两省以已奏事报御史台。”

至元八年。春二月己亥。以尚书省奏定条画。颁天下。
三月。命尚书省阅实天下户口。颁条画谕天下
按《元史世祖本纪》云云。

至元九年，并尚书省入中书省。

按《元史世祖本纪》，“九年春正月甲子，并尚书省入中
书省。平章尚书省事阿合马同平章尚书省事张易
并中书平章政事。参知尚书省事张惠为中书左丞。
参知尚书省事李尧咨、麦术丁并参知中书政事。罢
给事中、中书舍人、检正等官，仍设左右司。省六部为
四，改称中书。冬十一月，并中书省左右司为一。”
至元十九年冬十月乙巳，罢屯田总管府，以其事隶
枢密院，令管军万户兼之。

按：《元史世祖本纪》云云。

至元二十年，并尚书省于中书省。

按《元史世祖本纪》：二十年春正月乙丑，和礼霍孙言，
“阿合马专政时，衙门太冗，虚费俸禄，宜依刘秉忠、许
衡所定，并省为便。从之。二月癸丑，谕中书省，大事奏
闻，小事便宜行之，毋致稽缓。”

至元二十二年。春正月。枢密臣言。旧制。四宿卫各选
一人。参决枢密院事。请以脱列伯为签院。从之
按《元史世祖本纪》云云。

至元二十三年，议定省臣：

按《元史世祖本纪》：二十三年秋七月“壬午，总制院使
桑哥具省臣姓名以上。帝曰：右丞相安童，右丞麦术
丁，参知政事郭佑、杨居宽并仍前职，以铁木儿为左
丞，其左丞相瓮吉剌带，平章政事阿必失、合都忽鲁，
皆别议，仍谕中书选可代者以闻。”癸巳，铨定省院、台
部官，诏谕中外。中书省除中书令外，左右丞相并一
员；平章政事二员；左、右丞，并一员；参知政事二员；行
中书省，平章政事二员；左、右丞并一员；参知政事、签
行省事，并二员。枢密院，除枢密院使外，同知枢密院
事一员。枢密院副使、签枢密院事，并二员。枢密院判
一员。御史台，御史大夫一员；中丞、侍御史、治书侍御
史，并二员；行台同。六部尚书、侍郎、郎“中、员外郎并二
员。其馀诸衙门，并委中书省斟酌裁减。”

至元二十四年，仍分置两省，各设官六员。

按《元史世祖本纪》，二十四年春闰二月乙丑，麦术丁
言，“自制国用使司改尚书省，颇有成效，今仍分两省
为便。”诏从之，各设官六员，其尚书，以桑哥铁木儿、平
章政事阿鲁浑撒里、右丞叶李、左丞马绍参知政事，
馀一人议选回回人充。中书宜设丞相二员，平章政
事二员，参知政事二员。辛未以后，置尚书省诏天下，
“除行省与中书议行，馀并听尚书省从便以闻。”
至元二十六年冬闰十月乙酉，命自今所授宣敕，并
付尚书省。

按《元史世祖本纪》，二十八年“夏五月癸丑。罢尚书省
事。皆入中书。改尚书右丞相，右詹事完泽为中书右
丞相。平章政事麦术丁不忽木并中书平章政事。尚
书右丞何荣祖中书右丞。尚书左丞马绍中书左丞。
参知政事贺胜高翥并参知中书”政事、征东行尚书
省左丞相、驸马、高丽国王、王为征东行中书省左
丞相。乙卯，以政事悉委中书，仍遣使布告中外。丁巳，
何荣祖以公规、治民、御盗、理财等十事缉为一书，名
曰《至元新格》，命刻板颁行，使百司遵守。秋八月己巳，
置中书省检校二员，秩正七品，俾考核户、工部文案
疏缓者。

至元三十年春正月丙寅，命中书汰冗员，凡省内外
官府二百五十五所，总六百六十九员。

按：《元史世祖本纪》云云。

至元三十一年夏四月，成宗即位，以台省言，“申饬省
院简任相臣。”

按《元史成宗本纪》：三十一年夏四月甲午，即皇帝位。
“‘六月辛巳，御史台臣言，名分之重，无逾宰相，惟事业
显著者可以当之，不可轻授。秋七月戊辰，中书省臣
言，枢密之臣不宜重与相御’。帝命以军职尊崇者授
之。冬十月辛丑，帝谕右丞阿里、参政梁德珪曰：‘中书
职务，卿等皆怀怠心。朕在上都，令还也的迷沙已没
财产，任明里不花皆至今未行，又不约束吏曹，使选
人留滞。桑哥虽奸邪，然僚属惮其威，政事无不立决。
卿等其约束曹属，有不事事者笞之’。”仍以朕意谕右
丞相完泽。十一月，丁巳，以伯颜察而参议中书省事。
其兄伯颜言曰：“臣叨平章政事，兄弟宜相嫌避。”帝曰：
“卿勿复言，兄平章于上，弟参议于下”，何所嫌也？

### 成宗大德二年冬十月戊寅令御史台检劾枢密院按元史成宗本纪云云

大德十一年，复迁中书于旧省。

按《元史武宗本纪》：大德十一年五月甲申，帝即位。“冬
十月庚子，中书省奏，初置中书省时太保刘秉忠度
其地宜，裕宗为中书令，尝至省署敕。其后桑哥迁立
尚书省，不四载而罢，今复迁中书于旧省，乞涓吉徙
中书令，仍请皇太子一至中书。”制可。壬子，从中书省
臣言，凡事不由中书辄遣使并移文者，禁止之。

### 武宗至大元年令内外大小事务并中书府区处

按《元史武宗本纪》：“至大元年秋七月，以左丞相塔思
不花为中书右丞相，太保乞台普济为中书左丞相，
内外大小事务，并听中书省区处。诸王公主驸马势
要人等，毋得搅扰沮坏。近侍臣员及内外诸衙门毋
得隔越闻奏。各处行省宣慰司及在外诸衙门等官，
非奉圣旨并中书省明文，毋得擅自离职，乘驿赴京”，
营干私事。

至大元年，复立尚书省。

按《元史武宗本纪》：“二年秋七月乙巳，保八言：臣与塔
思不花、乞台普济等集议立尚书省事。臣今窃自思
之，政事得失，皆前日中书省臣所为。今欲举正，彼惧
有累，孰愿行者。臣今不言，诚以大事为惧。陛下若矜
怜保八、乐实所议，请立尚书省，旧事从中书，新政从
尚书尚书请。以乞台普济、脱虎脱为丞相，三宝奴、乐”
实为平章，保八为右丞，王罴参知政事姓江者画《钞
式》，以为印钞库大使，并从之。塔思不花言：“此大事遽
尔更张，乞与老成更议。”帝不从。八月癸酉，立尚书省，
以乞台普济为太傅，右丞相脱虎脱为左丞相，三宝
奴、乐实为平章政事，保八为右丞，忙哥铁木儿为左
丞，王罴为参知政事，中书左丞刘楫授尚书左丞，商
议尚书省事。诏告天下。己未，尚书省臣言：“中书省尚
有逋欠钱粮应追理者，宜存断事官十人，馀皆并入
尚书省。”又言：“往者大辟狱具，尚书议定，令中书省裁
酌以闻，宜依旧制。”从之。己卯，三宝奴言：“尚书省立，更
新庶政，变易钞法，用官六十四员，其中宿卫之士有
之，品秩未至者有之，未历仕者有之。此皆素习于事，
既已任之，乞勿狗例，授以宣敕。”制可。诏天下敢有沮
挠尚书省事者，罪之。九月癸未，尚书省臣言：“古者设
官分职，各有攸司。方今地大民众，事益繁冗，若使省
臣总挈纲领，庶官各尽厥职，其事岂有不治。顷岁省
务壅塞，朝夕惟署押文案，事皆废弛。天灾民困，职此
之由，自今以始，省部一切，皆令从宜处置，大事或须
上请，得旨即行，用成至治，上顺天道，下安民心。”又言：
“国家地广民众，古所未有。累朝格例，前后不一，执法
之吏，轻重任意。请自太祖以来所行政令九千馀条，
删除繁冗，使归于一，编为定制。”并从之。尚书省臣言：
“三宫内降之旨，曩中书省奏请勿行，臣等谓宜仍旧
行之，傥于大事有害，则复奏请。”帝是其言。又言：“中书
之务，乞以尽归臣等。至元二十四年，凡宣敕亦尚书
省掌之。今臣等议，乞从尚书省任人，而以宣敕散官
委之中书。”从之。

===明===明初，设中书省左右丞相。后革中书省，罢丞相，设内
阁大学士，而三公、三孤为加官。

按《明会典》：“国朝建官，初置中书省，设左右丞相等官。
其属有四部，分治钱谷、礼仪、刑名、营造之务。洪武元
年，始置吏、户、礼、兵刑工六部，秩正三品，设尚书、侍郎
等官，仍属中书省。十三年，革中书省，罢丞相，戒后世
嗣君毋得复设丞相，有敢建言请复者，罪至族。”语具
《祖训》中。乃陞六部为正二品衙门。自是中书之政分
“于六部，彼此颉颃，不敢相压，事皆朝廷”总之。

太师，　太傅，　太保，　少师，　少傅，　少保。

〈注〉国初置“三公府”，后不设官，不专授，但为大臣加官及赠官。

太子太师、　太子太傅，　太子太保，　太子少师，
太子少傅，　太子少保，　太子宾客

〈注〉以上皆东宫官，不专授，但为大臣兼官及赠官

“中极殿大学士。”

〈注〉旧为华盖殿大学士。

建极殿大学士。

〈注〉旧为谨身殿大学士。洪熙年初设。

文华殿大学士。

武英殿大学士。

文渊阁大学士。

东阁大学士。

〈注〉以上初专设。后皆以师保尚书等官兼任。

### 太祖洪武 年设华盖武英文华文渊东阁诸大学士

按：《明会典》，华盖殿大学士，武英殿大学士，文华殿大
学士，文渊阁大学士，东阁大学士，俱洪武中设，职正
五品，班在学士上。华盖殿大学士，今为中极殿大学
士。

### 成祖永乐 年简命编修等官直文渊阁

按《明会典》：“永乐初，简命编修等官直文渊阁，参预机
务，谓之入阁办事。后渐陞至学士及大学士。”

### 仁宗洪熙 年添设谨身殿大学士

按《明会典》，“洪熙中又添设谨身殿，大学士有加尚书
至三少者。”后又有以他官兼学士、大学士入阁者。谨
身殿今为建极殿。

### 英宗正统十年命内阁与各衙门会议后免会

按《明会典》云云。

### 皇清

《大清会典》：“内阁为机务要地，掌宣”

《纶綍》。赞理庶政，职任綦重。

国初置文馆，后改为内三院：曰“内国史院” ，曰“内秘”

书院曰“内弘文院” ，设大学士、学士。顺治二年，定为正二品衙门，以翰林官分隶内三院，称“内翰林国史院、内翰林秘书院” 、内翰林弘文院增设侍读学士、侍读等官。九年，设典籍。十五年，改内三院为内阁，大学士兼各部尚书衔，学士兼礼部侍郎衔，另设翰林院。十六年，止设大学士及典籍、撰文、办事中书裁学士、侍读学士等官。十八年，复改内阁为内国史院、内秘书院、内弘文院裁翰林院，康熙九年仍改为内阁，另设翰林院，十年仍补授学士以下等官。其满、汉大学士员缺，无定出自。

上裁满学士六员。汉军汉学士四员。满侍读学士四

员，蒙古侍读学士二员，汉军侍读学士二员，满侍读十一员，蒙古侍读二员，汉军侍读二员，满洲、汉军、汉典籍各二员。满中书七十五员，蒙古中书十九员，汉军中书十三员，汉中书三十六员，详见“吏部官制。”

太师　、太傅　、太保　、少师　、少傅　、少保，太子太师　、太子太傅　、太子太保　、太子少师　、太子少傅　、太子少保，已上不专设，但为大臣加官及赠官。

内阁初为内国史、秘书、弘文三院。顺治十五年改。

称“内阁。” 十八年，复为内秘书、国史、弘文三院。康熙九年，仍改为内阁。

中和殿大学士

保和殿大学士

文华殿大学士

武英殿大学士

文渊阁大学士

东阁大学士。已上、满、汉俱专设。不备官。兼各部尚

书衔

满学士六员。初设三员。顺治元年后、增减不一。

康熙九年，定二员，十年增四员。《汉军汉人学士》四员，初设汉军三员。顺治元年后，汉人增减不一。康熙十九年，定汉军二员，汉人二员，十二年以汉军并入汉缺。共四员。已上俱兼礼部侍郎衔。

满侍读学士四员，顺治八年设三员。十八年增三员。康熙九年，定满文二员，满、汉文二员。蒙古侍读学士二员，顺治十八年设三员。康熙九年定二员。

首领官

满典籍二员，汉军典籍二员，汉典籍二员。已上初制，各设三员。康熙九年，定各设二员，俱以中书舍人掌理。

属官

满侍读十一员。内满文五员，满、汉文六员。蒙古侍读二员。汉军侍读二员。

满中书舍人七十五员，内满文撰文二十员，办事二十员。满、汉撰文十七员，办事十八员。蒙古中书舍人十九员，内撰文九员，办事十员。汉军中书舍人十三员，内撰文五员，办事八员。汉中书舍人三十六员，内撰文六员，办事三十员。凡加上：

徽号。由内阁撰拟奏请

钦定：

凡

皇帝奏书、由翰林院撰拟、送内阁阅定、进

呈后内阁缮写

凡

《登极贺表》由内阁撰拟缮写，礼部奏读。

凡内外庆贺

表笺文式。由翰林院撰拟。内阁奏定颁发。在内诸

王贝勒文武官员

表文、内阁缮写、交礼部宣读。在外文武官员、及外

国赍进

表笺庆贺毕。礼部汇送内阁收贮

凡纂修

《实录》。

圣训。大学士充监修总裁、并总裁官。各给

敕书学士充副总裁官。俱题请

钦定侍读学士、侍读充纂修官。典籍中书、为“收掌”誊。

录。翻译官俱由监修总裁等拟定具题。

凡纂修

《典训方略》《会典》《明史》等书。俱如前例。有用侍读学士。

侍读为“提调官者，亦由总裁具题。”

凡纂修

玉牒。大学士学士充副总裁官、由宗人府具题。侍读

学士、侍读充纂修官，由大学士拟定，移送宗人府具题。

凡加上

尊号。

徽号。《册立》

皇后、

皇太子册封

皇贵妃

贵妃

妃

嫔册宝印、由礼工二部办造。册文由翰林院撰拟

大学士等阅定、并《宝文》宝式、一体进呈。

御览后。内阁缮写。内阁官员、同翰林院、礼工二部官

员公同监视刊刻、填金填青。至封诸王、贝勒、公主王妃等、及外国王等册、宝诰命、亦由礼工二部制造。册《诰文》由翰林院撰拟。大学士等阅定进呈

御览后、中书科缮写。该部镌刻填青。其应给纸册诰

命中书科缮写送阁用

宝

凡选拟

皇太子

皇子名大学士承

旨“选拟奏请。”

钦定：

凡亲王公主等封号。俱大学士撰拟奏请

钦定：

凡用

御宝。顺治初、内三院大学士、学士、公同验用。十年设

尚宝监官员承收。十二年、设尚宝司。每遇用

宝内院、会同两衙门官验用。十三年、裁尚宝司十

八年、裁尚宝监。专令内监承收。每遇用

宝内院先期知会同内监验用。康熙九年题准、

驾幸南苑后、一应

诰敕用宝。内阁同总管、在

乾清门验用。十二年题准、凡

诰命、敕命、敕书用宝、不必请

旨、仍同总管验用。如遇要务用宝、仍行请

旨。

凡每年终封印日洗

宝。前期大学士启奏。是日、典籍随学士赴

乾清门。内监捧出洗净入匣。其洗

宝应用器物、向该部取用

凡

《宝色》行文，工部取用。

凡内外衙门启奏本章、并各官条奏、有满文者、大学士学士公同票拟进呈、请

旨。“如止有汉文蒙古文者、发中书翻译”〈或全译，或止译贴黄。〉侍。

读学士、侍读、校正对阅、送大学士等票拟进呈、请

旨。

凡

恩诏、大学士、学士承

旨“撰拟应行。”

诏款密，请

钦定黄纸、缮写用

宝毕。典籍恭捧在前。学士随后至

太和殿安设

黄案上候

上陞座。阁臣捧授礼部堂官。〈仪详礼部〉其直隶各省、及朝

鲜等国应颁

《诏书》几道、由礼部开送内阁缮写用

宝、交该部蒙古王等应颁

诏书、系礼部刷印、送阁用

宝交理藩院

凡颁发各部院衙门

上谕：“大学士等奏呈”

御览后、用朱笔誊写黄折、传该衙门堂官亲领至加

上

徽号。颁发礼部

敕谕用墨笔、缮写香笺用

宝。其颁发在外文武大臣、及蒙古王等、朝鲜各国

敕谕、用墨笔、誊写黄纸用

宝颁发朝觐官员

敕谕、俱刷印黄纸用

宝

凡给功臣世袭罔替

诰命。分别世次

《敕书》由该衙门开载功绩、移送内阁、交中书科缮写

送阁用

宝、仍行该衙门给发。其子孙承袭时、令该衙门将

原给

诰敕送阁中书科填写承袭人名年月、仍送阁用

宝至

大内收贮世袭官赏册。遇有改写处、该衙门先期

知会。次日、该衙门官同学士等、诣

保和殿。内监请出赏册、改写毕、仍请收贮

大内

凡封赠

诰敕。文武官员五品以上者、应给

诰命。六品以下者、应给

敕命。顺治初、俱由翰林院开列翰林官职名、送内阁

具题撰拟文字。十年题准：自一品至九品官：

《诰敕》限定句数一品起六句中入“事实”十四句。结六

句：二品起六句，中十二句，结六句。三品起六句，中十句，结六句。四、五品起四句，中八句，结四句。六、七品起四句，中六句，结四句。八、九品起二句，中四句，结二句。康熙十年，题准《一应》。

诰敕、于内阁侍读学士侍读内、酌派一二人专司。其

事若有应给

诰敕官员。该衙门将职衔开明送阁、令该管官照式

发中书科缮写送阁用

宝、仍交该衙门给发。如有应另撰拟文字者、仍令

翰林院撰拟。二十四年议准、各按官职、撰定文式颁给

凡督抚提镇等官

《敕书》。顺治初、由内院撰拟给发。四年题准、令吏兵二

部撰写给发。八年题准、仍归内院、照该部移文撰写用

宝后、发该部给发。如各官内有离任者、将原

敕缴部、转送内院收销。又题准、将军督抚提镇、并一

切

钦差官员俱给坐名。

《敕书》。“布政按察守巡各官、副参游等官、止给《传
敕》”、不坐名。其

宜写给，如有应更改者，具题更改。康熙十三年题准，援剿副将等官，亦有给坐名

敕书者、出自

上裁其督、抚、提、镇等官。

敕书、俱交该衙门给发。巡盐御史、巡仓御史

敕书。学士于

午门外给发

凡给各关监督《精微批文》、由该科揭送内阁、将该差职名、填注文簿挂号用

宝学士于

午门外、同该科给事中给发

凡文

殿试大学士、学士充读卷官、侍读学士，侍读典籍。

中书充受卷弥封掌卷官。

殿试前一日。读卷。大学士学士拟策问数事、奏请

钦定、捧回撰、合成题进。

呈后中书缮写、执事官监看刊刻、刷印。次典籍

捧题纸前行，学士随后进。

太和殿内。学士捧置黄案上。俟诸进士进

午门两傍排立。学士举题纸授礼部堂官。分给试

毕。读卷大学士等公同阅定，于《传胪》前一日拣选上卷进呈。

御前。奏读

钦定一甲三名。其二甲以下名次读卷。大学士等奏

请

钦定。是夕批定试卷名次。中书写成“大小金榜”三传。

《折子》。次日，典籍捧榜“随不读卷学士至。”

乾清门以《小金榜》、交内侍进

呈大金榜用

宝毕。典籍恭捧前行。学士及执事官随后至太和殿。学士捧置黄案上。典籍捧《三传》折子授鸿

胪寺官候

上陞殿、不读卷。大学士或学士捧金榜、授礼部堂官。

传胪。〈详见《礼部》。〉

凡武

殿试事与文

殿试同。〈详见《兵部》。〉

凡

御屏，顺治二年，令御用监制造，送至内院。内院移文。

“吏兵二部、开送内外大小文武官员职名” 填写。十三年、照例移文吏兵二部、造册送院。十五年、复移文吏兵二部、造册送院

凡

“宫殿等处扁额” 对联、及

敕赐一应牌扁、俱由翰林院撰拟。大学士等奏请
钦定、中书缮写

凡撰写

坛。

庙。

陵寝神牌字样、由工部制造牌式、礼部送至内阁缮

写，仍交该部刊刻填青。礼部奏请遣内阁大臣等行礼。

凡

坛。

庙祝版由太常寺缮写、送阁学士恭填

御名、授该寺官。至一应祭告祝文、由翰林院撰拟、送

阁奏请

钦定：

凡

山陵封号、内阁撰拟奏请

钦定：

凡撰拟诸王贝勒、及文武大臣谥号、由宗人府礼部题准、移文内阁撰拟奏请

钦定：

凡诸王贝勒、文武大臣祭文碑文，顺治间由内阁撰定成式，填名给发。康熙十七年

谕：“赐谥诸王大臣等祭文、碑文，交翰林院撰拟。”内阁

奏阅

凡大将军将军等印、俱系内阁收贮。如遇

命将征讨。大学士等酌拟将军名号奏请

钦定。如名号与存贮印文相符者、取给。如不相符、移

文，该部另行铸给。师旋之日，仍缴内阁。

凡

御驾行幸。大学士学士等承

旨、“扈从侍读学士以下官员、由大学士等酌派随行。”

凡遣大将军、将军出征各地方。大学士等酌量差遣。内阁官员随征、管理章奏文移

凡赍

诏“内阁以应遣官员职名开送礼部具题差遣。”

凡

册立册封、有钦命大学士学士充正副使者、有用侍读学士等官

者俱由礼部照例题请

凡文会试大学士、学士充正副主考官。中书充收掌试卷官。武会试学士充主考官。俱由各该部移取职名题请

钦定：

凡直省文乡试主考官、并顺天文乡试同考官、俱由各该部移取典籍中书职名、题请

钦点：

凡遇

上陞殿。内阁该直官员陈设笔砚等项、于礼部所设

黄案上如遇各官谢

恩日期、将鸿胪寺开送职名折帖陈列、以备

《御览》：

凡每年春秋祭祀

文庙

钦遣大学士一员行礼。

凡祭告五岳四渎、长白山、及历代帝王陵。孔子阙里、开列学士侍读学士职名、送礼部题请

钦点：

凡

《实录》。

《圣训》告成。缮写三部、一呈

《御览》一藏。

“《皇史》宬” 一。贮内阁。

凡发六科红本、该科誊录底簿、原本送阁存贮。其密封发部者、该部仍密封送科、由科缴阁、亦誊录底簿、一并收贮、以备编纂

凡部院衙门、及直省督抚等奏销册籍。奉

旨留览者、俱于年终、自内发出、付典籍贮库

凡各项书籍、收藏内阁典籍记册、以备查考。凡出师吉日、俱由内阁选择

凡遇习射之期。内阁官员、每月二次、于侍卫教场内习射。兵部官查点

凡内阁需用笔墨纸张本匣、及银朱黄蜡木炭白面等项。于户工二部、及光禄寺支取